OpenLLM-France/wikimedia huggingface dataset:
# Alexander Hill

Alexander Hill honakoa izan daiteke:

## Pertsonak

* Alexander Hill (ministroa) (1785–1867), Eskoziako Elizaren ministroa
* Alexander Staveley Hill (1825-1905), abokatu eta politikari britainiarra
* Alexander Hill (akademikoa) (1856 – 1929), mediku britainiar eta akademikoa
* Alexander Erskine-Hill (1894–1947), Alderdi Unionista Eskoziarreko politikaria
* Alexander Hill (arraunlaria) (1993an jaioa), Australiako arraunlaria

## Lekuak

* Alexander Hill (Ross uhartea), muino bat Ross uhartean, Antartikan
# Alexander Hill (arraunlaria)

Alexander "Alex" Hill (Berri, 1993ko martxoaren 11) arraunketan lehiatzen duen australiar arraunlaria da. Udako bi Olinpiar Jokotan esku hartu zuen lemazain gabeko lauko probatan bi domina lortuz: zilarra 2016ko Udako Olinpiar Jokoetan, (Rio 2016) Dunkley-Smith, William Lockwood eta Joshua Boothekin batera eta urrea 2020ko Udako Olinpiar Jokoetan (Tokio 2020) Alexander Purnell, Spencer Turrin eta Jack Hargreavesekin batera.

## Nazioarteko emaitzak

Olinpiar Jokoak :
| Urtea | Lekua | Domina | Proba |
| 2016 | Rio de Janeiro Brasil | 02 ! | Lemazain gabeko laukoa |
| 2020 | Tokio Japonia | 01 ! | Lemazain gabeko laukoa |
| Munduko arraunketa Txapelketa ||||
| Urtea | Lekua | Domina | Kategoria |
| 2015 | Aiguebelette-le-Lac Frantzia | 02 ! | Lemazain gabeko laukoa |
| 2017 | Sarasota (Florida) Estatu Batuak | 01 ! | Lemazain gabeko laukoa |
| 2017 | Plovdiv Bulgaria | 01 ! | Lemazain gabeko laukoa |

## Erreferentziak

* ↑ "Alexander Hill" olympedia.org.(Ingelesez)
* ↑ "Alexander Hill" FISAren datu-basea. (Ingelesez)

## Kanpo estekak

* Datuak: Q21028285
# Alexander Isak

Alexander Isak (Solna, Stockholm, Suedia, 1999ko irailaren 21a) Eritreako jatorria duen suediar futbol jokalaria da, aurrelari postuan jokatzen duena.

## Ibilbidea
### AIK Solna

Solnan (Suedia) jaioa eta hezia, sei urterekin bihurtu zen futbolari eta bere lehen urteak AIK Fotboll taldeko behe-kategorietan burutu zituen. 2005-2016 urteen artean aritu zen talde honetan, eta 2016ko otsailaren 18an bere debut profesionala egin zuen, 16 urterekin. Urte hartan gol bat sartu zuen eta AIK Solnako goi-mailako taldean gol bat sartzen zuen futbolari gazteena izan zen. Denboraldi hartan, 24 partidu jokatu zituen, 10 gol sartuz.

### Borussia Dortmund eta Willem II

2017ko urtarrilean Borussia Dortmund talde alemaniarrak erosi zuen. Hasieran, behe-kategoriako taldean izan zen jokalari, baina urte hartako martxoan partidu batez lehen-mailako taldera jauzi egin zuen. Hala ere, 2018 arte ez zen berriz lehen taldera itzuli eta 5 partidu soilik jokatu zituen.
2019. urtean Willem II taldera joan zen urtebetez.

### Real Sociedad

2019ko ekainean Real Sociedad taldeak Isak erosi zuen, 2024 arte. 2022an Newcastle United taldeak fitxatu zuen 70 milioi euroren truke.

## Estatistikak

| Kluba | Urtea | Partida(k) | Gola(k) | Asistentzia (k) |
| AIK Solna | 2016-2017 | 29 | 13 | 1 |
| Borussia Dortmund II | 2017-2018 | 12 | 5 | 2 |
| Borussia Dortmund | 2017-2019 | 13 | 1 | 1 |
| Willem II | 2019 | 18 | 14 | 7 |
| Real Sociedad | 2019-2022 | 132 | 44 | 5 |

## Selekzio nazionala

Suediako selekzioaren jokalaria da, 2017. urtetik. Bere lehen bi partidak Boli Kostaren eta Eslovakiaren aurka izan ziren, eta azken partida honetan gol bat sartu zuen. Horrela, suediar selekzioarekin gol bat sartzen duen jokalari gazteena bihurtu zen.

## Kanpo estekak

* Datuak: Q23759917
* Multimedia: Alexander Isak / Q23759917
# Alaska y Dinarama

Alaska y Dinarama espainiar pop eta new wave musika taldea da, 1982an Madrilen sortua. 1980ko hamarkadaren erdialdean bere urrezko aroa bizi zuen. 1989an, estudioko lau disko eta bilduma baten ondoren, desegin egin zen, taldekideen bakarkako ibilbideari bide emateko. Espainiako laurogeiko hamarkadako pop espainiarreko talde erreferenteetako bat da, eta baita Hispanoamerikako zati batekoa, batez ere Mexikokoa, ere.
Hasiera batean, Dinarama (bere lehen kontzertuetan Dynarama idatzia) Carlos Berlanga (gitarra) eta Nacho Canut (baxua) taldekideek osatzen zuten, aurreko Alaska y los Pegamoides desegin ondoren. 1982ko amaieran sortu eta gutxira, Alaska abeslari gisa sartu zen Canciones profanas (1983) diskoaren grabazio eta biran laguntzeko. Geroago, abeslari nagusi bilakatu zen. «La funcionaria asesina», «Un hombre de verdad», «Rey del Glam», «Ni tú ni nadie», «Sólo creo lo que veo», «Mi novio es un zombi», «Descongélate» eta, batez ere, «A quién le importa» bere abestiak ospetsuenak izan ziren.

## Estudioko albumak

* 1983: Canciones profanas
* 1984: Deseo carnal
* 1986: No es pecado
* 1989: Fan fatal

## Erreferentziak

* ↑ Íñigo, José María; Pardo, José Ramón. (2006). Una historia del pop y el rock en España: Los 80. RTVE Música, 74-75 or. ISBN 84-921325-7-4..
* ↑ (Gaztelaniaz) López Iturriaga, Alaska: “Todo lo que me gusta es ‘contra natura”. (2013/08/22). El País.

## Kanpo estekak

* Datuak: Q1542704
# Alaskako Unibertsitatea

Alaskako Unibertsitatea 1917ean Fairbanks-en, Alaskan sortutako unibertsitate bat da.
Unibertsitearen barruan hiru unibertsitate bereiz daitezke, bakoitza bere campusekin herri txikiagotan. Hauek dira.
* Alaskako Unibertsitatea Fairbanks, lehena eta ezagunena (9.380 ikaslerekin)
* Alaskako Unibertsitatea Anchorage, campusik handiena (17.000 ikaslerekin)
* Alaskako Hego-Ekialdeko Unibertsitatea, bere campus handiena estatuko hiriburuan dago, Juneau-en.
Hiru unibertsitateen artean 33000 ikasle dituzte.

## Kanpo estekak

* web-orri ofiziala(Ingelesez)
* Datuak: Q2002043
* Multimedia: University of Alaska System / Q2002043
# Alaskaentomon

Alaskaentomon Protura animalia taldeko genero bat da. Acerentomidae familiaren barruan sailkatzen da.

## Espezieak

* Alaskaentomon condei Nosek, 1981
* Alaskaentomon fjellbergi Nosek, 1977
* Datuak: Q4547982
* Espezieak: Alaskaentomon
# Alaskako Ipar Malda

Alaskako Ipar Malda, ingelesez: Alaska North Slope eta Iñupiaqez Siḷaliñiq, AEBetako Alaska estatuko iparraldeko kostaldean dagoen lurralde bat da.
Hegoaldean Brooks mendilerroa du, iparraldean Ozeano Artikoaren Txuktxien itsasoa, ekialdean Beaufort itsasoa eta mendebaldean Barrow lurmuturra.
Bertara ibilgailuz iristeko modu bakarra Dalton autobidearen bidez da.
* Datuak: Q1807196
* Multimedia: Alaska North Slope / Q1807196
# Alaskako golkoa

Alaskako golkoa, Alaskako hegoaldeko kostan dagoen Ozeano Barearen beso kurbo bat da. Alaskako penintsulak eta Kodiak uharteak mendebaldetik, eta Alexander uhartediak ekialdetik mugatzen dute, Glacier Bay Parke eta Erreserba Nazionala dagoen tokia.
Golkoaren ibarra, baso, mendi eta glaziar konbinaketa bat da. Meteorologikoki, golkoa, etengabeko ekaitz sortzailea da. Hau, Alaskaren hegoaldeko elur eta izotz ugariari elkartuz, emaitza bezala, Zirkulu Polar Artikoaren hegoaldeko multzorik handienak ematen ditu. Ekaitz asko, hegoalderantz mugitzen dira, Columbia Britainiarra, Washington eta Oregoneko kostaldetan zehar, Ozeano Barearen ipar-mendebaldeko urtaro euri gehienak, Alaskako golkotik datoz.

## Kanpo estekak

* Datuak: Q180531
* Multimedia: Gulf of Alaska / Q180531
# Alaska Barnealdea

Alaska Barnealdea, AEBetako Alaska estatuaren barnealdeko eremua da, nagusiki Alaskako mendikateaz inguratua eta iparraldean Brooks mendikatea duela. Gehiena eremu basatia da.
Eremu honetako jatorrizko biztanleak Alaskako atabaskarrak dira.
Bertako udalerri handiena Fairbanks da, Alaskako bigarren hiri handiena.
# Alaskako altze

Alaskako altzea edo altze erraldoia (Alces alces gigas) altzearen azpiespezie bat da. Yukon ibaiaren inguruan bizi da, eta, Ipar Amerikako altze azpiespezieen artean, hau da tamaina handiena duena. Altzeetan ohikoa denez, gehienetan bakarka ibiltzen diren animaliak dira, baina batzuetan talde txikietan ere ikusi izan dira.

## Kanpo estekak

* Datuak: Q4708653
* Multimedia: Alces alces gigas / Q4708653
* Espezieak: Alces alces gigas
# Alaskako bandera

Alaskako bandera :
| Erabilera | |
| Proportzioa | 2:3 |
| Erabakia | 1927 |
| Koloreak | |
Alaskako bandera 1927ko uztailaren 9an ezarri zena da. Urrezko zortzi izar ditu, Hartz Handiaren idi-ohoinak eta Ipar Izarra irudikatuz, eta atzealdea urdin iluna da.

## Kanpo estekak

* Datuak: Q156564
* Multimedia: Flags of Alaska / Q156564
# Alaskako hego-ekialdea

Alaskako hego-ekialdea, duen itxurarengatik Alaskako Kirtena edo Alaskako Heldulekua ere deitua, AEBetako Alaska estatuaren hego-ekialdeko lurraldea da, Pazifikoko ipar-mendebaldean, eta lur lehorrez iparraldeko sarbide estua ez beste Kanadako Yukon eta Columbia Britainiarra probintziek inguratzen dute.
Lurralde honen zatirik handiena jatorriz tlingitarren bizilekua izan da, baita gaur egun ere, eta Tongass Baso Nazionalaren zati ere bada.
Bertako hiri nagusienak Juneau, Sitka eta Ketchikan dira.
* Datuak: Q198710
* Multimedia: Southeast Alaska / Q198710
# Alfredo Marco Tabar

Alfredo Marco Tabar (Gasteiz, 1933ko maiatzaren 16a) arabar abokatu eta politikari ohia da. 1971n gorteetako prokuradore izendatua, 1977 eta 1979ko hauteskundeetan senatari hautatu zuten. 1980 eta 1986ko hauteskundeetan ere legebiltzarkide bihurtu zen.

## Erreferentziak

* ↑ «Marco Tabar, Alfredo» Auñamendi Eusko Ikaskuntza (Noiz kontsultatua: 2024-03-30).

## Kanpo estekak

* Datuak: Q11904992
# Alfredo Massazza

Alfredo Massazza (Stradella, 1923ko maiatzaren 24a - Broni, 2004ko martxoaren 17a) arkularia zen. Italia ordezkatu zuen 1972ko Udako Olinpiar Jokoetan.

## Erreferentziak

* ↑ Alfredo Massazza
* ↑ Alfredo MASSAZZA

## Kanpo estekak

* Datuak: Q1268369
# Alfredo Piedrafita

Alfredo Piedrafita Gómez (Barbastro, Huesca, 1960ko abenduaren 19a) Nafarroa Garaiko musikari eta argazkilari ezaguna da. Aragoian jaioa txikitatik Iruñean bizi da. Rock-talde desberdinetan aritu da, bereziki Barricadan.

## Taldeak

Ezaguna Barricadako kidea izanda, 1983tik 2013 arte, hala ere Piedrafitak beste taldetan ere kolaboratu du:
* Paper Queen
* Pabellón negro
* In vitro
* Miss Octubre

## Argazkilaritza

2014an Aljeriako errefuxiatu sahararrentzako kanpamenduetan kooperatzaile gisa ibili zen. Han ateratako argazkiekin liburua editatu zuen, La estación perpetua. Horrekin batera, argazki lan gehiago argitaratu ditu hedabide batzuetan hala nola sare sozialetan.

## Erreferentziak

* ↑ https://www.erein.eus/autor/alfredo-piedrafita/eu
* ↑ https://www.noticiasdenavarra.com/cultura/2014/04/24/alfredo-piedrafita-abraza-camara-pueblo/409509.html

## Kanpo estekak

* (Gaztelaniaz): Miss Octubre webgune ofiziala.
* (Gaztelaniaz): www.barricada.net Barricadari eskainitako webgunea.
* (Gaztelaniaz): Facebook ofiziala.
* (Gaztelaniaz): Twitter ofiziala.
* Datuak: Q63968153
# Alfredo Marcondes

Alfredo Marcondes Brasilgo udalerri bat da, São Pauloko estatuan kokatua. 4.101 biztanle ditu 118,915 km²ko eremuan.

## Ikus, gainera

* São Pauloko estatua

## Kanpo estekak

* Datuak: Q596678
* Multimedia: Alfredo Marcondes / Q596678
# Alfredo Moraza Barea

Alfredo Moraza Barea (Hernani, 1966) gipuzkoar arkeologoa da. Geografia eta Historiako lizentziatua. Erdi Aroa eta Erdi Aro ostea ikertu izan ditu batez ere. Euskal Herriaren hiri- eta landa-populaketari buruzko lanak zuzendu ditu. Gotorleku militarren, ekoizpen-jardueren arkeologiaren eta abeltzaintzaren arkeologiaren azterketan sakondu du.

## Jarduera akademikoa eta profesionala

Aranzadi Zientzia Elkarteko kidea eta langilea da eta hainbat indusketetan parte hartu du, hala nola Lizarraten (San Adriango tunela).
Burdina Talderekin elkarlanean, Leitzarango bailaren egondako Olazar haizeola aurkitu eta ikertu du.
Auzolanean antolatutako Lekeitioko Garraitz uharteko proiektu arkeologikoa zuzentzen du.

## Argitalpenak

* 2019: Moraza Barea, Alfredo; Ceberio Rodriguez, Manu; Tapia Sagarna, Jexus. (2019). Iraganera bidaia bat. San Adrian/Lizarrate Tunela. 14.000 urtetako Historia. Zegamako Udala ISSN 978-84-09-12926-3..
* 2017: La evolución de las fortificaciones en Irun en los siglos XVI-XIX: una aproximación a la arquitectura defensiva en Gipuzkoa. Irun : Irungo Udala, Udal Artxiboa, D.L. 2017
* 2003. Alfredo Moraza Barea, Juan Carlos Mora Afán, David Zapirain Karrika, Carlos Rilova Jericó, Jon Benito Aranberri eta Beatriz Herreras Moratinos: Irurako historia. Lizardi Kultur Elkartea. ISBN: 84-933211-0-9

## Erreferentziak

* ↑ Aranzadi. «Alfredo Moraza Barea» Aranzadi (Noiz kontsultatua: 2023-08-09).
* ↑ Ansa, Mikel P.. (2023-08-09). «Neandertalen arrastoak aurkitu dituzte San Adrianen, duela 40.000 urtekoak» Berria (Noiz kontsultatua: 2023-08-09).
* ↑ «"Iraganera bidaia bat. San Adrian/Lizarrate Tunela. 14.000 urtetako Historia" - Kultura - Gipuzkoako Foru Aldundia» ORAIN Gipuzkoa (Noiz kontsultatua: 2023-08-09).
* ↑ (Gaztelaniaz) «La 'haizeola' de Olazar, el hallazgo más buscado de Burdina Taldea» El Diario Vasco 2016-11-01 (Noiz kontsultatua: 2023-08-20).
* ↑ (Gaztelaniaz) Lekeitio, Imanol Fradua |. (2022-05-07). «Lekeitio recupera los yacimientos y valor ambiental de la isla de Garraitz» Deia (Noiz kontsultatua: 2023-08-20).
* ↑ (Gaztelaniaz) Sagarzazu, Xabier. (2017-04-30). «“Las fortificaciones de Irun son un tesoro de nuestra historia y espero haber contribuido a su conocimiento y puesta en valor”» Noticias de Gipuzkoa (Noiz kontsultatua: 2023-08-20).

## Kanpo estekak

* Datuak: Q121326864
# Abuita

Abuita mineral bat da.

## Ezaugarriak

Abuita mineralaren formula kimikoa hau da: ${\ce {CaAl2(PO4)2F2}}$. Sistema ortoerronbikoaren arabera sortzen ditu kristalak.

## Erreferentziak

* 1 2 (Ingelesez) «Abuite: Mineral information, data and localities.» www.mindat.org (Noiz kontsultatua: 12-05-2019).

## Kanpo estekak

* Datuak: Q19862331
* Multimedia: Abuite / Q19862331
# Abuelo Made in Spain

Abuelo Made in Spain 1969ko urteko espainiar komedia bat da. Zuzendaria Pedro Lazaga da eta Paco Martínez Soria, Mabel Karr, Florinda Chico eta Mónica Randall, besteak beste, aktore nagusiak dira.

## Argumentua

Oharra: Atal honek istorio osoa edo amaiera argitzen du.
Marcelino artzain lasaia eta atsegina da. Pirinioetako herri batean bizi da bere ardiekin. Egun batean, Cándida, Visi eta Nieves, bere hiru alabak, Madrilera bidaiatzen dute zortea bilatzera. Hirian, hirurak ezkontzen dira, seme-alabak dituzte eta haien aitaz ahazten dira. Ustekabean, Cándidak gutun bat bidaltzen dio bere aitari hirira joateko denbora pixka bat pasatzeko eta bere bilobak ezagutzeko. Madrilera iristean katastrofea hasiko da.

## Harrera

30 urte geroago bere estreinaldiaz zinemetan, 2000 urtean La 1 katean emititu zen eta bost milioi baino gehiagoko ikusleak ikusi zuten, 33ko lekua okupatzen 2000-2009 urteetan gehien ikusi ziren filmen artean eta lehenengoa espainiar mailean.

## Erreferentziak

* ↑ Aguilar, Carlos. (1986). Guía del Video - Cine. Madril: Ediciones Cátedra ISBN 84-376-0615-2..
* ↑ «'Pánico en el túnel', el filme más visto de la década» El Mundo 2010-10-31.
* ↑ Vera, Ramiro. (2010-12-27). «Fútbol y 'realities', lo más visto de la década» Público.

## Kanpo estekak

* Filmafinity (Gaztelaniaz)
* IMDbko fitxa (Ingelesez)
* Datuak: Q5655500
# Abujako meskita nazionala

Abujako meskita nazionala (ingelesez: Abuja National Mosque) edo Nigeriako meskita nazionala, Nigeriako Abuja hiriburuan kokaturik dagoen meskita da.

## Historia

1984. urtean hasi zen eraikitzen eta urtebetean inauguratu zen. Musulmanak ez direnak ere sar daitezke, errezualdi komunitarioetan ezik. 2017an Sheikh Musa Muhammad Iman nagusia hil zen.

## Eraikina

Abujako Independentziaren etorbidean kokaturik dago, meskitaz gain beste eraikin batzuk ere baditu, liburutegia eta 500 ikusle har ditzakeen konferentzia aretoa.

## Iruditegia

* Abujako meskita Harmattan betean.
* Meskitarako sarrera nagusia
* Kupula.
* Barnealdea.

## Erreferentziak

* ↑ «Welcome to the FCT» web.archive.org 2007-07-24 (Noiz kontsultatua: 2021-10-01).
* ↑ (Ingelesez) Abuja National Mosque. 2021-08-30 (Noiz kontsultatua: 2021-10-01).

## Kanpo estekak

* Datuak: Q1430127
* Multimedia: Abuja National Mosque / Q1430127
# Abukirko gudua (1799)

Abukirko gudua 1799an Abukirren egondako guda bat izan zen. Guda hau Napoleon Bonaparteren azken garaipen militarra izan zen Egipton, Frantziara bueltatu aurretik, Egipto berreskuratzeko saio-otomandarra zapuztuz.

## Otomandar erasoa eta frantziar erantzuna

1799ko martxoan, Mustafa Paxaren agintean zeuden hemezortzi mila gizoneko armada turkiarra lehorreratu zuen Abukirren (Egipton). Napoleon ( c. 1769 - c. 1821), Acre setiatzen ari zena, honetaz jakin zuenean, setioa altxatu zuen Siriatik erretiratuz. Napoleon hegoalderantz abiatzen zen bitartean, otomandarrek Egiptoko itsasertzean zeuden Frantziako gudaroste txikiak garaitu zituzten.
Ekainaren 14an, Napoleon Bonaparte Kairora heldu zen, gutxi gorabehera zazpi mila soldaduekin. Jeneralak beste gudaroste batzuen unitateak bildu zituen eta iparralderantz abiatu zen. Hamar egun geroago, Abukirren bildutako otomandarrak aurkitu zituen, bere ontzidiaren ondoan, hiru borroka-lerrotan eta bi gotorlekutan zabalduta.
Frantziarrek erasoa burutu zuten. Turkiarrak esperientzia gabezia zela eta, turkiarrak ezin izan zieten aurre egin frantziarren hamar mila soldadu beteranoei. Egun haietako eguerdi batean, Joachim Murat (c. 1767 - c. 1815) jeneralaren zalditeria karga batek otomandarrak jarri zituen ihesean, gotorlekuetako bat hartu zuen eta Mustafa harrapatu zuen eta bertan harekin zeuden sei mila gizonek amore eman zuten.

## Gudaren emaitza

Frantziarrek hirurehun eta laurogeita sei hildako izan zituzten. Otomandarrek beste bi mila gizon hildako izan zituzten borrokan, gehi itotako beste lau mila. Beste bi mila eta bostehun turkiar Abukirreko gazteluan giltzaperatu ziren, baina ez zeukaten edateko urik. Hurrengo astean zehar, haietako mila hil ziren, abuztuaren 2an, gainerako gudari turkiarrak bandera zuria altxatu zuten.

## Kanpo estekak

* Datuak: Q778800
* Multimedia: Battle of Abukir (1799) / Q778800
# Abukir

Abukir (arabieraz: ابو قير‎, Abu Qīr, æbuˈ edo æbo-ʔiːɾ ahoskatua; koptoeraz: ⲁⲡⲁⲕⲩⲣⲓ‎, Apakyri) Egiptoko herria, Mediterraneoaren ertzean, Alexandriatik 20 km. iparraldera.

## Historia

Bertan aurkitu zen, Roseta izeneko muinoan, izen bereko harria, hieroglifoz, idazkera demotikoz eta grekoz idatzia, Egiptoko hieroglifoak ulertzeko oinarria eman zuena. Abukirko badian frantsesen eta ingelesen arteko itsas gudua izan zen 1798ko abuztuaren 1ean, Egiptoz nor jabetuko. Horatio Nelson almirante ingelesak frantziar armada Abukirreko ontzidian suntsitu zuen.

## Klima

Datu klimatikoak (Abu Qir) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 17.8 | 18.4 | 20.6 | 23.5 | 26.6 | 29 | 29.7 | 30.6 | 29.7 | 28.2 | 24.5 | 20.1 | 24.9 |
| Batez besteko tenperatura (ºC) | 13.7 | 14.3 | 16 | 18.5 | 21.6 | 24.6 | 25.9 | 26.5 | 25.5 | 23.5 | 20 | 15.9 | 20.5 |
| Batez besteko tenperatura minimoa (°C) | 9.7 | 10.2 | 11.4 | 13.6 | 16.7 | 20.3 | 22.1 | 22.5 | 21.4 | 18.9 | 15.6 | 11.7 | 16.2 |
| Pilatutako prezipitazioa (mm) | 52 | 31 | 9 | 2 | 2 | 0 | 0 | 0 | 0 | 7 | 28 | 52 | 183 |
| Iturria: Climate-Data.org ||||||||||||||

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ (Ingelesez) Climate-Data.org. Climate: Abu Qir - Climate graph, Temperature graph, Climate table. .

## Kanpo estekak

* Datuak: Q139773
* Multimedia: Abu Qir / Q139773
# Abukirko badia

Abukirko badia (arabieraz: خليج أبو قير‎, Khalīj Abū Qīr) Egiptoko kostaldean dagoen badia da, Mediterraneo itsasoan. Rosetta hiritik gertu dago, Niloko deltan. Bere urtean hainbat gudu izan dira, tartean Abukirko gudua edota Niloko gudua. 1970eko hamarkadan bertan gas naturala topatu zuten.

## Erreferentziak

* ↑ (Ingelesez) Franck Goddio. Napoleon Bonaparte's fleet. .

## Kanpo estekak

* Datuak: Q1779743
* Multimedia: Abu Qir Bay / Q1779743
# Albion Operazioa

Albion Operazioa Lehen Mundu Gerrako alemaniarren aireko, lurreko eta itsasoko errusiar indarren aurkako operazio bat izan zen, 1917ko urrian, Moonsund Uhartedia okupatzeko helburua zuena. Hiru uharteak Errusiar Inperioaren parte ziren, eta Baltikoko erdialdeko eta iparraldeko itsasoa estrategikoki menderatzen zuten. Are gehiago, Errusiako hiriburuan gertatzen ari ziren mugimendu iraultzaileen ondorioz, alemaniarrek irlak hartzekotan Petrogrado mehatxatzeko aukera izango zutela uste zuten, Errusiako Errepublikaren gobernuaren ahulezia aprobetxatu nahian.
Alemaniarrak Oskar von Hutier jeneralaren aginpean zeuden, aurreko hilabetean Rigako setioa irabazi zuen jeneral garailea. Lehorreko kanpaina Tagalaht badian (Tagga alemanez) gertatutako alemanen lehorreratzeekin hasi zen, Saaremaa uhartean (Ösel), urriaren 12an. Aurretik minak garbitzeko itsas operazio zabalak garatu eta itsasertzeko artilleriako bateriak hondoratu zituzten. Indar alemaniarrek uhartea urriaren 16rako ziurtatu zuten, eta Errusiako armadak urriaren 20an Muhu irla (Moon) ebakuatu zuen. Hiiumaa (Dagö) irla 18an erori zen, porrotean amaitu ziren bi saiakeren ostean.
Von Hutierrek Pour le Mérite domina jaso zuen garaipenagatik. Errusiarren partetik, uharteak galtzearekin batera errusiar ipar frontearen hegala mehatxatuta ikusi zuten, haren hornikuntza itsasoz etetea posiblea izango zela sinetsi baitzuten. Armadaren atzekaldean lehorreratze baten mehatxuak arazo larriak ekarri zizkion Revalen zegoen itsas baseari, Finlandiako golkoaren, baita Petrogradoren defentsari. Hala ere, tropa eta ontzi alemaniarrak Mendebaldeko Frontera eta Ipar Itsasora erretiratzen ari zirela ikusi zenean, egoera zertxobait baretu zen. Hala ere, argi zegoen indar errusiarrak egoera larrian zeudela, eta egoera are gehiago hondatuz gero, erabat desegiteko arrisku errealista zegoela. Handik egun batzuetara, Errusiak armistizio negoziazioak hasi zituen Alemaniarekin, eta handik gutxira boltxebikeek Kerenskiren gobernua kaleratu zuten, gerra zibila piztuz.

## Erreferentziak

* ↑ Bengelsdorf, Lutz. (2008). Der Seekrieg in der Ostsee: 1914 - 1918. Hauschild ISBN 978-3-89757-404-5. (Noiz kontsultatua: 2024-06-08).
* ↑ Staff, Gary. (2008). Battle for the Baltic Islands 1917: triumph of the Imperial German Navy. Pen & Sword Maritime ISBN 978-1-84415-787-7. PMC 232131032. (Noiz kontsultatua: 2024-06-08).
* ↑ (Alemanez) Ruge, Friedrich. (1964). The War at Sea 1914–1918. Volume 3: The War in the Baltic Sea.. Frankfurt am Main: Mitter & Sohn.
* ↑ Barrett, Michael B.. (2008). Operation Albion: the German conquest of the Baltic Islands. Indiana University Press ISBN 978-0-253-34969-9. PMC 155755676. (Noiz kontsultatua: 2024-06-08).

## Kanpo estekak

* Datuak: Q871617
* Multimedia: Operation Albion / Q871617
# Albion (Wisconsin)

Albion Ameriketako Estatu Batuetako inkorporatutako herri bat da. Trempealeau konderrian kokatuta dago, Wisconsin estatuan. 694 biztanle ditu, 35,3 kilometro koadroko azaleran banatuta.

## Ikus, gainera

* Trempealeau konderrian

## Kanpo estekak

* Datuak: Q4712484
# Albion Zitala

Albion Zitala (gaztelaniaz Pérfida Albión, frantsesez Perfide Albion) Erresuma Batuaren aurkariek edo anglofoboek, eta bereziki frantziar nazionalismoak eta espainiar nazionalismoak, erabili izan ohi duten esapide bat da. Albion antzinako Britainiak jaso zuen lehenbiziko latinezko izena izan zen.
Jada 1793an espainiar jatorriko Augustin Louis de Ximénès frantziar olerkariak olerki batean erabili zuen. Espainian XIX. mendean hedatu zen.

## Ikus gainera

* Albion
* Anglofobia
* Anglofilia

## Kanpo estekak

* Datuak: Q1194204
# Albion udalerria, Noble konderria (Indiana)

Albion udalerria Ameriketako Estatu Batuetako Indiana estatuko udalerri bat da, Noble konderrian. Azken zentsuaren arabera 2.326 biztanle zituen, 3.92 milia karratu (10.2 km$^2$) eremuan.

## Ekonomia

2020ko zentsuaren arabera, Albion udalerriak 946 etxebizitza zeuden. Per capita diru-sarrerak 20.916 estatubatuar dolar ziren.

## Kanpo estekak

* Datuak: Q4712567
# Albion (New York)

Albion New York estatuko herri bat da. Orleans konderrian kokatua dago. 2010ean 6.056 biztanle zituen, 7,56 kilometro koadrotan banatuta.

## Ikus, gainera

* Orleans konderria

## Kanpo estekak

* Datuak: Q4325183
* Multimedia: Albion, New York / Q4325183